बराड़ पर दर्ज केस वापस लेने को मैंने नहीं कहा: डाॅ. थापर
पूर्वमंत्री दर्शन सिंह बराड़ और पूर्व अध्यक्ष पंजाब महिला कांग्रेस डाॅ. मालती थापर के बीच चल रही कशमकश में डाॅ. थापर ने केस वापस लेने की बात कहने से इंकार किया है।
साथ ही वह पार्टी हाईकमान के फैसले को मानने को भी तैयार हैं। 19 दिसंबर को मोगा के जोगिंदर सिंह चौक में प्रधानमंत्री नरेंद्र मोदी का पुतला फूंकने के दौरान ही किसी बात को लेकर डाॅ. थापर दर्शन सिंह बराड़ के बीत तू-तू मैं-मैं हो गई थी और बात बहसबाजी तक बढ़ गई थी।
20 दिसंबर को थाना सिटी वन में डा. थापर की शिकायत के आधार पर सीनियर कांग्रेसी नेता दर्शन सिंह बराड़, उस के बेटे कमलजीत सिंह 4 अन्य के खिलाफ मामला दर्ज किया गया था। इस के बाद डा. थापर दिल्ली चले गए थे।
वहां उन्होंने महिला आयोग में भी अर्जी दी थी। इस दौरान उन्होंने पार्टी अध्यक्ष कैप्टन अमरिंदर सिंह से इस मामले में बात की और पार्टी की राष्ट्रीय अध्यक्ष सोनिया गांधी को ईमेल करके मामले की जानकारी दी थी। इस बारे में कांग्रेस अध्यक्षा सोनिया गांधी ने उन्हें 10 जनवरी को दिल्ली बुलाया है।
पार्टी अध्यक्ष मेरी भावनाओं को समझेंगे
^मैंनेकभी भी किसी से बराड़ के खिलाफ दर्ज केस को वापस लेने को नहीं कहा। यह बात तो मैंने पंजाब प्रदेश अध्यक्ष कैप्टन अमरिंदर सिंह से भी नहीं कही। अब सवाल मेरे मान-सम्मान का नहीं रहा, अब तो औरत जाति के सम्मान का सवाल खड़ा हो गया है। दर्शन सिंह बराड़ पहले भी कई बार उन से अभद्र व्यवहार कर चुका है। मुझे विश्वास है कि पार्टी अध्यक्ष मेरी भावनाओं को समझेंगे। फिर उनका जो फैसला होगा वह मेरे सिर मत्थे होगा। डाॅ.मालती थापर, पूर्व मंत्री पंजाब महिला कांग्रेस की पूर्व अध्यक्ष।
hin_Deva hin_Deva hin_Deva hin_Deva hin_Deva hin_Deva hin_Deva